ΓΡΑΠΤΗ ΕΡΩΤΗΣΗ E-1942/00

υποβολή: Marietta Giannakou-Koutsikou (PPE-DE) προς το Συμβούλιο

(19 Ιουνίου 2000)

Θέμα: Η περίπτωση Adnan Oktar

Το Ίδρυμα Επιστημονικών Έρευνών (Science Research Foundation) είναι ένας μη-κυβερνητικός οργανισμός που συστάθηκε βάσει των νόμων 743 και 903 το 1990 στην Κωνσταντινούπολη. Ο Adnan Oktar είναι ο Επίτιμος Πρόεδρος του Ιδρύματος αυτού και, μαζί με 90 άλλα άτομα, συνελήφθη στις 12 Νοεμβρίου 1999 και βρίσκεται ακόμη στη φυλακή αναμένοντας την ολοκλήρωση της δίκης του. Τα άτομα αυτά συνελήφθησαν σε μεγάλη αστυνομική επιχείρηση στις 3 π.μ. περίπου σε 48 σπίτια. Σύμφωνα με πληροφορίες μας,πήρξαν επανειλημμένες παραβιάσεις των ανθρωπίνων δικαιωμάτων κατά την επιχείρηση αυτή, καθώς και χρήση βίας κατά τις συλλήψεις και κατά την κράτηση των συλληφθέντων. Η αστυνομία θεωρεί το Ίδρυμα εγκληματική οργάνωση και στο παρελθόν ο κ. Adnan Oktar είχε κατηγορηθεί άλλες δύο φορές αλλά και στις δύο αποδείχθηκε αθώος. Τώρα, η δίκη του κ. Oktar βρίσκεται σε εξέλιξη κατά την πρώτη ακρόαση, στις 7 Απριλίου 2000, ο δημόσιος κατήγορος. Ζήτησε την απελευθέρωση των μελών του Ιδρύματος διότι δεν βρέθηκαν αποδείξεις. Η δεύτερη ακρόαση θα γίνει στις 2 Ιουνίου 2000.

Δεδομένου ότι η Τουρκία είναιποψήφια προς ένταξη χώρα, θα ήθελα να μάθω εάν το Συμβούλιο γνωρίζει τηνπόθεση αυτή, αν θεωρεί ότι αποτελεί περίπτωση παραβίασης των ανθρωπίνων δικαιωμάτων και τι μέτρα σκοπεύει να λάβει με σκοπό τη μη επανάληψη παρόμοιων γεγονότων;

Απάντηση

(23 Οκτωβρίου 2000)

Εκπρόσωποι του Ιδρύματος Επιστημονικών Έρευνών ήλθαν επίσης σε επαφή με το Συμβούλιο και τα μέλη του και τους ενημέρωσαν για τη σύλληψη του κ. Οktar.

Σύμφωνα με ορισμένες τουρκικές εφημερίδες, ο κ. Oktar κατηγορείται για εκβίαση. Το Συμβούλιο δεν διαθέτει πληροφορίες ή αποδείξεις ότι υπήρξαν επανειλημμένες παραβιάσεις των ανθρωπίνων δικαιωμάτων. Σύμφωνα με τις πληροφορίες του Συμβουλίου, η δίκη του κ. Oktar βρίσκεται σε εξέλιξη. Υπό τις συνθήκες αυτές, το Συμβούλιο δεν κρίνει σκόπιμο να λάβει θέση για την ειδική αυτή περίπτωση.

Κατά γενικό κανόνα, η προσέγγιση της Ευρωπαϊκής Ένωσης όσον αφορά τις παραβιάσεις των ανθρωπίνων δικαιωμάτων στην Τουρκία βασίζεται στα συμπεράσματα του Ευρωπαϊκού Συμβουλίου του Ελσίνκι, όπου η Τουρκία αναγνωρίσθηκε ως υποψήφιο κράτος που προορίζεται να προσχωρήσει στην Ένωση με βάση τα ίδια κριτήρια τα οποία ισχύουν για τα λοιπάποψήφια κράτη, συμπεριλαμβανομένου και του σεβασμού των ανθρωπίνων δικαιωμάτων.

Η Ε. Ε επισήμανε στις τουρκικές αρχές ότι η πραγματοποίηση προόδου σε θέματα ανθρωπίνων δικαιωμάτων αποτελεί προϋπόθεση για την έναρξη διαπραγματεύσεων προσχώρησης. Η Τουρκία έχει επίγνωση του θέματος αυτού και έχει ξεκινήσει μια διαδικασία μεταρρύθμισης προκειμένου να ανταποκριθεί στα κριτήρια της Κοπεγχάγης. Το Συμβούλιο εκφράζει την ικανοποίησή του γι'αυτό και θαποστηρίξει τις προσπάθειες που καταβάλει η τουρκική κυβέρνηση προκειμένου να βελτιωθεί η κατάσταση των ανθρωπίνων δικαιωμάτων για όλους τους Τούρκους πολίτες.

Στην εταιρική σχέση προσχώρησης, το Συμβούλιο θα καθορίσει τις πτυχές προτεραιότητας στο πλαίσιο των προετοιμασιών για την προσχώρηση, συμπεριλαμβανομένων των προτεραιοτήτων σχετικά με τα ανθρώπινα δικαιώματα. Στα πλαίσια αυτά, το Συμβούλιοπογραμμίζει ότι είναι σημαντικό όχι μόνο να αλλάξει η εθνική νομοθεσία αλλά και να τεθεί σε εφαρμογή και να εφαρμοσθεί ορθά.

Εκ παραλλήλου, το Συμβούλιο θα εξακολουθήσει να παρακολουθεί εκ του σύνεγγυς την κατάσταση στην Τουρκία και, εφόσον παραστεί ανάγκη, θα συζητήσει προσωπικές περιπτώσεις κατ ευθείαν με τις τουρκικές αρχές.